Greek Legal Document

Category: 348

Content:
17. ΑΝΑΓΚ. ΝΟΜΟΣ υπ’ αριθ. 259 της 15/18 Ιαν. 1968 (ΦΕΚ Α΄ 9) Περί τροποποιήσεως και συμπληρώσεως των περί Ελεγκτικού Συνεδρίου ισχυουσών διατάξεων. Άρθρ.1.-Οι εν ενεργεία Πρόεδροι και Εισαγγελείς Πρωτοδικών οι έχοντες συμπληρώσει διετή υπηρεσίαν εν τω βαθμώ τούτω δύνανται να διορίζωνται εις θέσεις Παρέδρων του Ελεγκτικού Συνεδρίου, συντρέχοντες μετά των λοιπών εχόντων τα προσόντα προς κατάληψιν τοιούτων θέσεων δια διορισμού, κατά τον Οργανισμόν του ως άνω Σώματος. Άρθρ.2.-Αι μέχρι της ισχύος του παρόντος γενόμεναι προσκλήσεις του Υπουργού των Οικονομικών, περί πληρώσεως κενών θέσεων Συμβούλων του Ελεγκτικού Συνεδρίου και αι βάσει τούτων γνωμοδοτήσεις της Ολομελείας του Σώματος τούτου, αφορώσαι την πλήρωσιν υφισταμένων κενών θέσεων Συμβούλων, ως και αι προς έκδοσιν τούτων προπαρασκευαστικαί πράξεις, θεωρούνται ως μηδέποτε γενόμεναι και ουδέν έννομον αποτέλεσμα επιφέρουσαι. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 29.Α.α.17 Οργανισμός Ελεγκτικού Συνεδρίου